gl gl gl gl gl gl en gl gl en en gl gl vi en gl gl gl en gl la gl es gl gl gl gl gl gl gl gl gl gl gl gl gl gl gl gl gl gl gl gl gl war gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl it it gl gl gl gl gl en en gl en gl gl da gl gl gl gl gl gl de la gl es gl gl gl gl gl gl gl gl gl gl gl gl gl gl hu gl gl gl gl gl gl it gl gl it gl gl sv gl gl gl gl gl gl gl gl gl en gl gl gl it gl gl gl en gl es it gl gl it gl gl gl gl gl gl gl gl gl gl gl gl gl gl
Deputación de A Coruña :: Ficha Nova
RPT, cadro de persoal e organigrama
Modelos de carteis de obras
A Deputación inicia o programa de actividades para poñer en valor o legado de Francisco Tettamancy
lingua 03 de Xaneiro de 2022
As áreas de Patrimonio e de Normalización Lingüística promoven unha serie de iniciativas encamiñadas a poñer en valor a figura e a obra do intelectual coruñés
"Francisco Tettamancy foi un dos grandes da nosa historia e pensamos que como tal ten que ser lembrado" aseguraba esta mañá a deputada de Normalización Lingüística, María Muíño, na homenaxe institucional coa que a Deputación inicia unha serie de actividades dedicadas a este intelectual. A homenaxe estivo encabezada, ademais da deputada de Normalización Lingüística, María Muíño, polo deputado de Patrimonio, Xosé Lois Penas, e pola bisneta de Francisco Tettamancy Gastón, Charo Varela.
"Para a familia esta homenaxe ten unha importancia non cuantificable" aseguraba Charo Varela durante a súa intervención. A bisneta de Tettamancy explicou que ela mesma comezou hai anos a estudar a vida da súa familia e, neste sentido, salientou que "percorreu a historia do século XIX do dereito e do revés", así como "o inmenso amor que tiña pola Coruña". Convén lembrar que a Deputación homenaxea a figura de Francisco Tettamancy tras cumprirse 175 anos da revolta galeguista de 1846, un dos fitos históricos sobre os que este intelectual coruñés ten varios traballos editados. Entre a súa produción literaria poden mencionarse o poema 'Abril 1846' e os libros 'Los mártires de Carral' e 'La revolución gallega de 1846', obras dedicadas ao levantamento, de carácter galeguista e progresista, do coronel Solís -contra o entón presidente Ramón María Narváez- e que rematou coa execución dos militares sublevados en Carral, e que historicamente se coñecen como os 'Mártires de Carral'.
Precisamente a deputada María Muíño lembrou que o monumento aos Mártires de Carral fora impulsado por iniciativa da Liga Gallega, da que formaba o propio Francisco Tettamancy, e fixo mención á actual reivindicación para que o monumento, obra do arquitecto Juan Álvarez Mendoza, sexa declarado Ben de Interese Cultural a través dunha iniciativa rexistrada pola deputada no Parlamento galego Mercedes Queixas. No acto desta mañá estaba presente a propia deputada Mercedes Queixas, así como membros de colectivos que traballan a prol da recuperación da memoria de Galiza, como a Asociación Cultural Alexandre Bóveda, a Asociación Cultural Suárez Picallo, o colectivo Abril de Lume e Ferro, e os portavoces dos grupos provinciais en representación da corporación. María Muíño desculpou a ausencia do alcalde de Carral que non puido estar presente por mor do Pleno municipal que se celebraba esta mañá no seu concello.
Pola súa banda, o deputado de Patrimonio, Xosé Lois Penas asegurou que a homenaxe á figura de Francisco Tettamancy é "necesaria, merecida e sempre insuficiente para compensar tantos anos de silencio en torno a unha figura clave e esencial da historia recente do noso país". Xosé Lois Penas lembrou que ao longo deste ano 2022, a Deputación da Coruña completará o programa de actividades dedicadas a Tettamancy coa edición dun pequeno vídeo sobre a sua vida, obra e contexto histórico, e co deseño dunha unidade didáctica para facilitar que o profesorado poida traballar nas aulas a historia galega relacionada coa revolta de 1846. Tamén se organizará un concurso de murais dirixido a alumnado de secundaria a vida, obra e contexto histórico de Francisco Tettamancy, e a publicación da súa obra 'A revolución galega de 1846' traducida ao galego.
Francisco Tettamancy Gastón (A Coruña, 1854 – 1921) foi un destacado intelectual coruñés que ademais de escritor, foi membro fundador da Real Academia Galega. Tamén foi traballador da Deputación da Coruña e membro correspondente da Real Academia das Belas Artes de San Fernando. Ademais dos seus traballos sobre a revolución galega de 1846, participou na xuntanza constituínte das Irmandades da Fala, e no seu legado tamén se conta obra poética e numerosos estudos históricos sobre druidismo, celtismo e diversos elementos patrimoniais como a Torre de Hércules ou as Torres de Altamira de Brión.
Xornada XII Impacto positivo: unha alianza festivais-administración
Información dos cursos 2017 (2ª convocatoria)
Información dos cursos 2020 (1ª convocatoria)
Relación de admitidos/as aos cursos da segunda convocatoria
Catálogo de Patrimonio Artístico da Deputación de A Coruña
Programa para o fomento da lingua
Xornada 3 - Lingua, infancia e mocidade. Transmisión non familiar da lingua
A Deputación homenaxea a Francisco Tettamancy, autor do libro que recolle a…
A Deputación inicia o programa de actividades para poñer en valor o legado de…
en toda a web
Pode que atopes interesante algún destes contidos:
Conservatorio Profesional de Danza
Atopa o que necesitas
2022 © Deputación Provincial de A Coruña. Todos os dereitos reservados
Localización Directorio Política de privacidade Aviso legal Mapa da web